呢篇文講嘅係介紹粵語形成到發展嘅歷史。想搵呢隻語言嘅綜合資訊，睇吓「**粵語**」。想搵傳統嘅標準語音，睇吓「**廣州話**」。想搵粵語內部嘅多樣分支語，睇吓「**粵語方言分片**」。
粵語嘅發展史同嶺南史息息相關，歷史可以追到公元前秦國南攻百越嗰陣。據流傳史載，古粵語係楚人同埋百越人所講嘅話，由秦始皇侵略嶺南開始，中原嘅雅言就多次隨著諸夏族群嘅南遷，同百越嘅語言相互咁影響，到咗五胡亂華後，本土嘅語言發展慢慢穩定咗，到隋唐之後本土嘅語言體系已經幾完備。

上古到先秦時期
-------

睇埋：古楚語、百越语同埋上古漢語
嶺南，即係五嶺之南；五嶺就係越城嶺、都龐嶺、萌渚嶺、騎田嶺、大庾嶺嘅合稱，隔開中原同嶺南嘅一埲牆。呢一帶，上古無乜留字記載，只知到呢到係百越之地。百越其實係呢度人嘅自稱，越就係水咁解，而百就係眾多咁解。有人解做水上人或者水邊住嘅人。後尾要同江東越國分開，就寫做粵。有人推斷係，佢哋係南島語系各族有關。當時百越各族，講嘅係原始侗台語。

上古陣嶺南有唔少嘅部族，畀中原啲部落叫做南蠻。而秦始皇南侵前，嶺南同其他南方地區都係楚嘅屬地，當地講啲話就有古楚語同土百越語嘅混雜特徵，學界研究過發現咗粵語同閩語、客家話入邊均保留咗大量「有音無字」嘅詞彙，係屬於壯侗語系語言度保留落來嘅詞彙嘅底層。兩廣百越嘅語言仲畀中原人譏諷做 「鴂舌」，貶低做蠻夷難明嘅話[要更加好嘅來源]。

嶺南易主到南越國
--------

秦國公元前218年開始攻打嶺南百粵之地。公元前214年，開通咗秦鑿渠（唐之後叫靈渠），打通楚地（而家嘅湖南）同粵西（而家嘅廣西）之間嘅水路，噉樣就可以較容易進入粵東（而家嘅廣東）。之後秦國搞掂咗成個嶺南，設郡置縣。歷史記載，秦國軍隊出兵之時話有50萬眾，但歷史學家估計得幾萬多啲。不過，可以肯定，搞掂嶺南秦軍死傷亦都非常之慘重，最後尾留低響南越定居嘅人同當地嘅越族人相比，絕對係少數。[未記出處或冇根據]呢段時期，當時中原共同語雅言都只係少數人講嘅話。公元前206年，秦國亡，天下大亂，群雄逐鹿。公元前203年，前秦國嘅南海郡太守趙陀受托自南海郡尉任囂，擁兵自立，稱南越王，起兵統一嶺南其餘兩郡，創立咗一個獨立於中原之外嘅國家，國號南越，定都蕃禺（家下廣東廣州）。南越國陣君主推行咗和輯百越政策，任用越人，夏越通婚，越人自治，可以肯定語言依然係古越語，因爲趙陀自己都要着越人服飾先可以服衆，可以得知當時漢人太少，越人文化依然係尖主導地位。[未記出處或冇根據]

漢朝
--

元鼎四年到五年秋（公元前112～前111年），漢國皇帝劉徹（即係漢武帝）趁南越國內部政變，政局唔穩定，就搵藉口出兵攻打南越國。兩國激戰年幾，南越國亡，漢國吞拼咗成個嶺南。自此之後，嶺南同中原交流多咗好多，考古上觀察到百越文化捱同化。廣州成為海上絲綢之路嘅出發點，政治同經濟誘因令到呢處會集咗較多漢國人，當時期中原共同語雅言響度有咗較大嘅影響力：當地嘅部族開始學習埋雅言，除咗同外族嘅交流，連族群部落間嘅講話都受到埋雅言嘅影響，古百越语同時間都影響著南下嘅古漢語[要更加好嘅來源]。劉徹重視嶺南嘅治理，響秦鑿渠嘅南面，經營蒼梧郡治廣信做統治中心。廣信響家下嘅廣西梧州同廣東封開一帶，潯江、西江、賀江（舊時叫封水）、桂江交匯之地，交通便利。因為有政治同經濟誘因，呢同出海，東面可以到廣東。

漢中期，好多人唔中意王莽。響王莽八到廿三年改國為新之間（建國元年（9年）到地皇四年），唔少人亦都來到中原，陳元，同之後士變世家都呢個時間來。佢哋響度響呢度開館教人讀書。大漢國去到後漢末期，中原一帶好亂。政體上，嶺南九郡之上加一級做州，叫交州。士燮（燮讀涉或薛）做咗交州太守，去除埋州刺史，佢差唔多獨立統治，自成一角。因為佢統治下好太平，所以好多中原人搬到去嶺南。經學家劉熙，就響交州開學，程秉、薛綜、許慈都係佢呢度嘅徒第。重有好多讀書人來到呢度，許靖、許邵兩兄弟、袁沛、鄧小孝、徐元賢、張子雲、劉巴、袁忠、桓邵住等等。佢哋響呢度開館授徒，無形中係同中原文化同埋雅言播種，加速埋雅言嘅普及。

三國兩晉南北朝
-------

孫權公元210年任步騭（騭讀質）做交州剌史，帶兵入番禺，217年將交州治由廣信搬到番禺，嶺南進入三國時代[要更加好嘅來源]。士燮就歸響吳國旗下，就繼續管廣信佢個地方，直至佢死。226年燮死嗰年，吳國試過另立廣州，不過無幾耐就廢咗。當時吳國丹陽太守萬震有記廣州南蒼梧、鬱林、合浦、寧浦、高涼啲埞遍佈俚人。另外吳國名士虞翻畀孫權貶到交州，就響度著書立說，開校敎人，學生有成幾百人。交州多人用雅言，官府用雅言，以至當地百越各部族之間都用雅言。[未記出處或冇根據]呢個雅言，就係粵語嘅基礎。雅言因為有百越各部用，亦都滲入唔少百越詞彙。264年，吳國再一次將交州一分為二，番禺係廣州治所。

唔理係廣州定交州中心地方，都係家下粵語通行嘅地方，佢哋保留咗當時雅言嘅特色，又夾埋百越各話特色，成為之後嘅粵語。到之後，五胡亂華，嶺南以北嘅話有好大變化，咁就做成今日互不相通嘅情況。

至魏晉南北朝時期，南朝宋、南朝齊仲有記廣州好多埞方住有大量俚人。中原地區長期處於戰亂動蕩嘅狀態，一啲中原人為咗逃避戰亂，走佬到江浙一帶，縮喺丹陽（南徐州）、晉陵、廣陵（南兗州）等郡境內嘅僑州郡。可能有部分移民入咗粤北定居喺始興度，新移民嘅中原漢語就同秦漢陣成形嘅古粵語進一步疊加咗影響，令到古粵語同中原漢語收窄咗距離。南朝寒門逐漸滲透落士族，喺侯景之亂後，江南啲士族就死傷眾多，由陳霸先勢力取代佢哋成立南朝陳。歷經晉朝到隋唐，冼馮家族一路經營高涼、海南，雷州半島一帶嘅俚人南渡，落腳到海南島，成為咗海南臨高人嘅先祖。喺呢個成長時期，上古漢語首次凌駕古越語[未記出處或冇根據]，兩者融合成爲最古老嘅上古粵語（漢語族）[未記出處或冇根據]。有好多輕唇讀重唇嘅音，例語番禺個番就係一個例子[未記出處或冇根據]。喺大陸南北分治咗長達270幾年入邊，中原雅言因新族主宰嘅衝擊而畀消滅咗[未記出處或冇根據]，逃到嶺南而紮根嘅中原難民，帶來咗源於古中原嘅末代雅言[未記出處或冇根據]，同本土嘅古楚語、古百越語共同融合咗，奠定咗後世粵語體系嘅語音基礎。

隋唐宋時期
-----

到隋唐陣，粵語隨著嶺南地區漢族人口嘅增長、廣州附近地區原來居住嘅一部分少數民族已經被漢化、另一部分照舊喺當地安居樂業。尤其係唐末五代，基本上係粵語音韻定型時期，例如非敷奉母輕唇化，莊章合流等，呢次可以話係中原漢語對粵語嘅第二次大影響，粵語基本定型成爲中古漢語。

呢一階段粵語再次進一步受隋唐時期中原漢語疊加影響，唔少中原嘅文人學士畀朝廷貶咗落廣東，加深傳播咗漢語嘅讀書音，喺呢個中古演化入邊，粵語嘅發音、詞彙同文法結構都演變得非常之完備，仲傳承埋更多嘅古中原雅言嘅元素。唐宋陣嘅廣東（省城）因海上絲綢之路嘅得益而好昌旺，湧入咗好多嘅外商，單係常年聚居廣州城嘅外商就有十幾萬人，官府係指定咗啲商人居留到內城嘅蕃坊，包括有南亞裔人士、波斯人、阿拉伯人等，啲商人亦將佢哋嘅語言引入到粵語度，好似係冚唪唥、邋遢、巴閉呢啲，就係呢啲族裔嘅語言度引過來嘅。

明清時期
----

呢個時候粵語基本已經有自己嘅發展軌跡，中原漢語對粵語影響有限，所反應嘅影響主要係讀書音上面（文白異讀）。

### 清朝中後期

而至清朝中後期，由於清朝閉關自守，淨係留低廣州同其他國家貿易。所以相當一部分外國人嚟到中國後掌握嘅語言，係粵語而唔係北方話；除此之外，唔少京官為咗同外國人經商，亦常常學講粵語。咁樣直接令到粵語喺晚清時期非常之流行。晚清開始，廣州話兩套噝音開始合並，本來精組[ts]同知照組[tɕ]對立，後來合併一律讀精組[ts]。另外甘韻[om]都消失，同金韻[ɐm]合流。

近現代
---

曾經有傳聞話，辛亥革命後，中華民國成立。當時喺國會內訂立國語嗰陣，要求粵語成為中國國語嘅呼聲相當之高。當時廣東籍議員掌握咗過半數議席，粵語成為國語理應唔成問題；惟獨孫中山考慮到中國嘅統一問題，逐一向議員遊說將漢語北方話定做國語。最後，粵語以一票之差（亦都有人話係三票）敗北，漢語北方話成為咗中華民國國語；不過呢個只係個傳聞，事實上蘇浙籍議員有廿五席，廣東籍議員只佔四席。

辛亥革命後到民國初時，廣州仲係有著極高嘅政治影響力，居住喺廣東嘅軍政高層都有唔少，粵語實際嘅使用就變得仲係好普遍，似國民黨「二大」嘅會議語言就係用粵語，大會仲為咗照顧埋粤人利益，將當次同跟著啲會議嘅重要報告同決議，都翻譯成粵語。

當其時嘅瞿秋白等左翼知識分子，抨擊過五四白話文係成為咗一種「新文言」，認為漢字係唔代表到普羅聲音嘅死文字，兼係反對以北京語音做標準音嘅「資產階級國語運動」。1930年瞿秋白仲去咗蘇聯，同蘇聯嘅漢學家制訂咗「拉丁化新文字」方案，「這種拼音文字拼寫的不是文言，也不只以北京一地方言為標準的『國語』，而是各大方言區的大眾口語」。之後大陸啲地方知識分子，都落力同自己地方啲語言搞拉丁化，制訂咗上海話、蘇州話、廣州話等新文字方案。戰後留喺香港嘅左翼文藝人響應過中共文藝「大眾化」之路，而發起咗方言文學運動，催生咗唔少嘅粵語書寫作品，好似黃谷柳嘅小說《蝦球傳》等。

而喺革命時期，粵語喺廣東度升格成一種革命嘅語言，粤境入邊啲唔係講粵語嘅民眾，將學習粵語睇做一種時尚同革命嘅做法。甚至乎一啲場合度，係唯有講粵語嘅人先會當做係真正嘅革命者，好似喺省港大罷工陣湖南籍嘅李森（啟漢）畀揀選做罷委會幹事局局長，唔少工會就以「外江佬唔識廣州話」為由提出咗抗議。國民革命直到去中日戰爭時期，喺廣州市一級到省級啲黨政部門，好長時間都係用粵語做公務語言嘅。

1949年後，粵語作為一種地方語言而受到削弱，喺中國大陸「推廣普通話」嘅運動中，粵語嘅地位大不如前。粵語不斷向緊北方話靠攏，甚至有普通話取代粵語嘅情況出現，好多年輕一代根本唔識得一啲專業名詞嘅粵語讀法。由於中央嘅政策規定，中小學甚至幼稚園都要用普通話教學，學校又唔主動開設獨立嘅粵語科目，年輕一代長期喺普通話嘅環境下成長，思考嗰時嘅思維都唔用母語反而用普通話，變成有啲細路可以講到一口流利嘅普通話，反而廣州話就唔係好識，對於廣州話未來嘅發展有好大影響。相反，響香港，澳門以及其他海外華人聚居地，因為無政治干預，以及粵曲、粵語流行曲、電影及電視劇等文化嘅流行於中國大陸之外，粵語有相當嘅發展。

廣東地區自從2010年爆發撐粵運動後，逐漸俾人知到咩叫粵語，重喺2015年9月喺廣州嘅五羊小學率先推出粵語教材。甚至喺2017年推出咗廣州第一本小學粵語教材——《粵讀羊城》嘅書行入課堂。

睇埋
--

* 廣東史
* 廣西史
* 海南史
* 廣州史

註
-

1. ↑  李如龍教授嘅《方言與文化的宏觀研究》話咗：「中古之塞擦音聲母的分化，鼻音韵尾的合流，塞音韵尾的弱化和脫落、濁上歸去、入派三聲這些在許多方言普遍發生的變化都被粵方言拒絕了。」
2. ↑  國學大師饒宗頤考證過「冚唪唥」係古代波斯語，係由拜火教教徒喺唐代陣傳入嘅。另外一啲學者就有超多唔同嘅睇法，認為係洋涇濱英語、蒙古語族、吳語、官話，或者土著底層詞、粵語本源詞，照各家各有各講，就有啲不可知論嘅感覺。

參考
--

1. ↑  詹伯慧 (2002). 《广东粤方言概要》. 广州: 暨南大学出版社. p. 617. ISBN 9787810790628.
2. ↑  侯精一主編，《現代漢語方言概論》，上海教育出版社2002年出版
3. ↑  粵語說略 互聯網檔案館嘅歸檔，歸檔日期2019年7月29號，. 張錦少 RTHK
4. ↑  何維鼎 (1982). 〈秦統一嶺南投放了多少兵力？〉. 《華南師範學院學報》. **2**.
5. ↑  何國俊 (2010). 〈從石峽考古看嶺南早期古文化的土著性及多元文化的融合〉. 《中國社會經濟史研究》. **2**.
6. ↑  〈历史专家公布研究新成果 粤语原来是古代普通话〉. 《搜狐网》. 2004-08-06.
7. ↑  〈存档副本〉. 原著喺2008年7月6號歸檔. 喺2008年4月3號搵到.
8. ↑  萬震. 《南州異物志》. 廣州南有『賊』曰俚， 此『賊』在廣州之南， 蒼梧、鬱林、合浦、寧浦、高涼五郡中央地方數千里
9. ↑  《宋書•夷傳》. 廣州諸山並俚僚，種類繁熾
10. ↑  《南齊書》. 廣州，鎮南海。濱際海隅，委輸交部，雖民戶不多，而俚獠猥雜
11. ↑  詹伯慧 (2002). 《广东粤方言概要》. 广州: 暨南大学出版社. p. 617. ISBN 9787810790628.
12. ↑  唐長孺 (2006). 〈南朝寒人的興起〉. 《唐長孺文存》. 在晉、宋之間，士庶之隔日益嚴格，這正緣於士庶之間有混淆的危險，士族為免自己的利益受到影響，必需要嚴分士庶。宋代元嘉年間頒布的七條或八條，給士庶之間定了一個標準，卻導致了更多冒入士流的情況。以後檢藉不斷，不但未能遏止冒藉的情況，反而引起動亂。皇帝不得不放棄檢藉，部分寒人地主或商人得以冒入士流。
13. ↑  毛漢光 (1966). 《兩晉南北朝士族政治之研究》. pp. 335–361.
14. ↑  張朔人 (2016). 〈海南臨高語族相關問題初探〉. 《三亞學院》.`{{cite web}}`: CS1 maint: url-status (link)
15. ↑  侯精一主編，《現代漢語方言概論》，上海教育出版社2002年出版
16. ↑  粵語形成於古廣信——兼談粵語的文化價值和保護問題 羅康寧 中國評論學術出版社 2004年7月
17. ↑  祝穆. 《方輿勝覧（南宋）》. 肇慶府……風俗土曠民惰，不力扵耕，夷獠雜居……南恩州……風俗與夷䝤雜居……
18. ↑  试论粤语在中国语言生活中的地位 陈恩泉 暨南学报1990 第一期
19. ↑  广州市考古研究院研究员闫晓青：广州是唐宋中国第一大港 互聯網檔案館嘅歸檔，歸檔日期2019年12月6號，. 广州日报 2019-12-06
20. ↑  〈唐宋時代市舶司制度〉. 佛教沈香林紀念中學. 原著喺2010-02-13歸檔. 喺2010-06-02搵到.
21. ↑  千島英一 (1996–06). 〈廣州話「冚唪唥[hɐm²² paːŋ²² laːŋ²²]」的來源再考〉. 《國際粵方言研討會議》. 香港.`{{cite journal}}`: CS1 maint: date format (link)
22. ↑  塗良軍 (1999–11). 〈廣州話「冚唪唥[hɐm²² paːŋ²² laːŋ²²]」詞源辨析〉. 《全國漢語方言學會第十屆學術討論會》. 桂林.`{{cite journal}}`: CS1 maint: date format (link)
23. ↑  文若稚 (1993). 《廣州方言古語選釋 續篇》. 澳門: 澳門日報出版社.
24. ↑  餘靄芹 (1988). 〈粵語研究〉. 《語文研究》 (2).
25. ↑  陳小明 (2001). 〈粵方言"冚唪唥"再探〉. 《國際粵方言研討會》.
26. ↑  海上丝路给广东带来了什么？ 广州是西方技术入华桥头堡 2014-07-23 南方日报
27. ↑  趣談：粵語是古代普通話的活化石 互聯網檔案館嘅歸檔，歸檔日期2008年3月2號，.星島環球網
28. ↑  中国第二历史档案馆.中国国民党第一、二次全国代表大会会议史料 南京 江苏古籍出版社，1986，245.
29. ↑  池偉添 (2015–05). 〈粵語的政治〉 (46). 香港嶺南大學文化研究系. 原著喺2020年4月26號歸檔. 喺2020年2月6號搵到. `{{cite journal}}`: Cite journal requires `|journal=` (help)CS1 maint: date format (link)
30. ↑  广东区党、团研究史料（1921-1926） 广州：广东人民出版社，1983，257.
31. 1 2  喻忠恩：粤语VS国语：国民党"二大"时期的广东国语运动 2017-06-08
32. ↑  罗声.干事局局长李森同志[A.《广东文史资料存稿选编》编委会.广东文史资料存稿选编第三卷 广州:广东人民出版社，2005，483.

出邊網頁
----

* 趣談：粵語是古代普通話的活化石 - 星島環球網
* 历史专家公布研究新成果 粤语原来是古代普通话 - 搜狐新聞
* 粵語不是粵人古語 而是中原夏朝官方語言 - 華夏經緯網
* 港粵繼承文言文優雅傳統　不必受共產中文規範 - 立場新聞

| * 睇
* 傾
* 改
粵語 |
| --- |
| 
* 族群
* 文字
* 各地分支
* 標準音
* 歷史
* 語法
* 音系

 |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 各地分支 | 

|  |  |
| --- | --- |
| 粵海（廣府） | 
* 廣州話（西關口音
* 西村口音）
* 香港粵語
* 澳門粵語
* 馬拉粵語
* 星加坡粵語
* 北美粵語
* 西貢粵語
* 佛山話
* 蜑家話
* 石岐話
* 沙田話
* 南海話
* 石灣話
* 九江話
* 西樵話
* 番禺話
* 順德話
* 雲浮話
* 博賀話
* 虎門話（新派）
* 龍門話
* 肇慶話
* 梧州話
* 賀州白話
* 韶關白話
* 連州白話
* 英德白話
* 樂昌白話

 |
| 邕潯 | 
* 南寧白話
* 桂平白話
* 平南白話
* 橫縣白話
* 崇左白話
* 憑祥白話
* 龍州白話
* 寧明白話
* 大新白話
* 扶綏白話
* 百色白話
* 田東白話

 |
| 莞寶 | 
* 莞城話
* 長安話
* 虎門話（舊派）
* 厚街話
* 圍頭話
* 南頭話
* 大鵬話

 |
| 四邑 | 
* 臺山話
* 司前話
* 新會話
* 恩平話
* 開平話
* 馬蘭話

 |
| 高陽 | 
* 高州白話
* 陽江話
* 茂名白話
* 陽春話
* 陽西話
* 湛江白話
* 北流上里話
* 信宜白話
* 廉江白話
* 遂溪白話

 |
| 勾漏 | 

|  |
| --- |
| 
* 連山話
* 陽山話
* 鬱林話（玉林話）
* 北流話（下里話）
* 容縣話
* 貴港話
* 桂平話
* 平南話
* 地佬話
* 石南話
* 藤縣話
* 蒙山話
* 岑溪話
* 蒼梧話
* 昭平話
* 羅秀話
* 上坊話
* 開建話
* 賀州本地話

 |
| 「 羅廣」 | 
* 羅定話
* 廣寧話
* 懷集話（下坊話）
* 四會話
* 德慶話
* 陽山話（見上）
* 連山話（見上）
* 封開話（封川話）
* 鬱南話
* 㑷古話

 |

 |
| 欽廉 | 
* 廉州話（海獺話
* 地角話
* 佤話
* 廉江海話）
* 浦北話（小江話 等）
* 靈山話
* 福旺話
* 新立話
* 欽州地區白話（欽州白話
* 防城白話
* 東興白話
* 越南芒街白話
* 靈城白話
* 浦北白話
* 北海白話）
* 河口廣話

 |
| 吳化 | 
* 吳川話
* 化州話

 |
| 桂南平話（有拗撬） | 
* 賓陽話
* 橫州話
* 南寧平話
* 百色平話

 |
| 未分片 | 
* 廣西山仔話
* 儋州話
* 東江本地話（有拗撬）
* 越南山瑤話（有拗撬）
* 邁話（有拗撬）
* 桂北平話（有拗撬）

 |

 |
| 文化藝術 | 
* 粵語白話文
* 三及第
* 粵曲
* 粵劇
* 粵謳
* 南音
* 龍舟歌
* 木魚書
* 咸水歌
* 粵語流行曲
* 粵語相聲
* 棟篤笑
* 粵語電影
* 粵語電視劇
* 粵語講古
* 粵語小說
* 粵語配音
* 粵語粗口
* 粵語保育

 |
| 相關事件 | 
* 粵語正音運動
* 廣州撐粵語行動
* 普教中爭議
* 《寵物小精靈》中文版命名爭議

 |

 |